CELEX: 32011D0076
Language: ro
Date: 2011-02-02 00:00:00
Title: 2011/76/UE: Decizia Comisiei din 2 februarie 2011 de autorizare a introducerii pe piață a substanței chitină-glucan obținute din Aspergillus niger , ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2011) 480]

3.2.2011   
            
            
               RO
            
            
               Jurnalul Oficial al Uniunii Europene
            
            
               L 29/34
            
         DECIZIA COMISIEI
   din 2 februarie 2011
   de autorizare a introducerii pe piață a substanței chitină-glucan obținute din Aspergillus niger, ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
   [notificată cu numărul C(2011) 480]
   (Numai textul în limba franceză este autentic)
   (2011/76/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La data de 15 ianuarie 2008, societatea Kitozyme SA a înaintat autorităților competente din Belgia o cerere de introducere pe piață a substanței chitină-glucan ca ingredient alimentar nou.
            
         
               (2)
            
            
               La 5 noiembrie 2008, organismul competent de evaluare a produselor alimentare din Belgia a emis un raport de evaluare inițială. În raportul respectiv s-a concluzionat că este necesară o evaluare suplimentară.
            
         
               (3)
            
            
               Comisia a transmis raportul de evaluare inițială tuturor statelor membre la data de 12 martie 2009. Unele state membre au prezentat observații suplimentare.
            
         
               (4)
            
            
               Prin urmare, la 27 august 2009 a fost consultată Autoritatea Europeană pentru Siguranța Alimentară (EFSA).
            
         
               (5)
            
            
               La data de 9 iulie 2010, EFSA (Grupul științific pentru produse dietetice, nutriție și alergii), în „Avizul științific privind siguranța substanței «chitină-glucan” ca ingredient alimentar nou» (2) a ajuns la concluzia că substanța chitină-glucan obținută din Aspergillus niger este sigură în condițiile de utilizare și nivelurile de ingerare propuse.
            
         
               (6)
            
            
               În baza evaluării științifice, se consideră că substanța chitină-glucan obținută din Aspergillus niger respectă criteriile stabilite la articolul 3 alineatul (1) din Regulamentul (CE) nr. 258/97.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Chitina-glucan obținută din Aspergillus niger, ale cărei specificații sunt menționate în anexă, se poate introduce pe piața Uniunii ca ingredient alimentar nou destinat utilizării în suplimentele alimentare în doză maximă de 5 g pe zi.
   Articolul 2
   Denumirea substanței chitină-glucan obținute din Aspergillus niger autorizate prin prezenta decizie, menționată pe eticheta produsului alimentar care o conține, este „Chitină-glucan obținută din Aspergillus niger”.
   Articolul 3
   Prezenta decizie se adresează societății Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Belgia.
   
      Adoptată la Bruxelles, 2 februarie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  EFSA Journal 2010; 8(7): 1687.
   
      ANEXĂ
      
         SPECIFICAȚIILE CHITINEI-GLUCAN OBȚINUTE DIN MICELIU DE ASPERGILLUS NIGER
         
      
      
         Descriere:
      
      Chitina-glucan este obținută din miceliu de Aspergillus niger, este o pulbere de culoare ușor gălbuie, inodoră, fluidă. Are un conținut de substanță uscată de 90 % sau superior.
      Chitina-glucan este compusă în principal din două polizaharide:
      
                  —
               
               
                  chitină, compusă din unități repetitive de N-acetil-D-glucozamină (nr. CAS: 1398-61-4);
               
            
                  —
               
               
                  beta(1,3)-glucan, compus din unități repetate de D-glucoză (nr. CAS: 9041-22-9).
               
            
                  Specificațiile chitinei-glucan obținute din Aspergillus niger
                  
               
            
                  Pierderi prin uscare
               
               
                  ≤ 10 %
               
            
                  Chitină-Glucan
               
               
                  ≥ 90 %
               
            
                  Raportul chitină:glucan
               
               
                  între 30:70 și 60:40
               
            
                  Cenușă
               
               
                  ≤ 3 %
               
            
                  Lipide
               
               
                  ≤ 1 %
               
            
                  Proteine
               
               
                  ≤ 6 %